આપણે કોણ છીએ ? શરીર અને ચિત્ત તથા આ બન્નેની જોડથી ફલિત અહંકાર; પરંતુ મૃત્યુની જવાળાઓ તેન ભસ્મ કરે છે. તેની પાર કંઇ પણ શેષ બચતું દેખાતું નથી. તો મનુષ્ય ભયભીત કેમ ન થાય ? કઇ રીતે તે પોતાને સાંત્વન આપે ? આવી સ્થિતિમાં ભય સ્વાભાવિક છે અને આ ભયથી બચવા માટે વ્યકિત કંઇપણ કરવા તૈયાર થઇ જાય છે. આ ભયથી જ હિંસાના અનેક રૂપોની ઉત્પત્તિ થાય છ.ે તેથી જ હું કહું છું કે ભય એ હિંસા છે અને અભય એ અહિંસા છે. હિંસાથી મુકત થવા માટે ભયથી મુકત થવાનું છે. ભયથી મુકત થવા માટે મૃત્યુથી મુકત થવાનું છે. મૃત્યુથી મુકત થવા માટે સ્વયંને જાણવાનો છે.